NARIADENIE KOMISIE (ES) č. 1553/2004
z 31. augusta 2004,
ktorým sa mení nariadenie Rady (ES) č. 1362/2000, pokiaľ ide o otvorenie a riadenie colných kvót pre určité produkty pochádzajúce z Mexika
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1362/2000 z 29. júna 2000, ktorým sa vykonávajú pre spoločenstvo colné ustanovenia rozhodnutia Spoločnej rady č. 2/2000 podľa dočasnej dohody o obchode a záležitostiach súvisiacich s obchodom medzi Európskym spoločenstvom a Spojenými štátmi mexickými (1), a najmä na jeho článok 4,
keďže:
(1)
Nariadenie (ES) č. 1362/2000 vykonáva pre spoločenstvo colné ustanovenia stanovené v rozhodnutí Spoločnej rady EÚ - Mexiko č. 2/2000 (2).
(2)
Spoločná rada EÚ - Mexiko rozhodla svojím rozhodnutím č. 3/2004 z 29. júla 2004, ktorým sa zavádzajú colné kvóty pre určité produkty pochádzajúce z Mexika a uvedené v prílohe I k rozhodnutiu Spoločnej rady č. 2/2000 (3), otvoriť prechodnú colnú kvótu pre banány, ktorá sa prestane uplatňovať, keď ju nahradí len colný režim, a colnú kvótu pre určité pektínové látky. Tieto colné kvóty by sa mali otvoriť.
(3)
Aby sa zabránilo akejkoľvek diskriminácii medzi Mexikom a inými exportujúcimi krajinami, ktoré majú prístup k colným kvótam spoločenstva pre banány podľa nariadenia Komisie (ES) č. 896/2001 zo 7. mája 2001, ktorým sa ustanovujú podrobné pravidlá uplatňovania nariadenia Rady (EHS) č. 404/93, pokiaľ ide o ujednania pre dovoz banánov do spoločenstva (4), colné kvóty pre banány podľa tohto nariadenia by sa mali považovať prvotne za nekritické v zmysle článku 308c nariadenia (EHS) č. 2454/93 z 2. júla 1993, ktorým sa ustanovujú ustanovenia na vykonávanie nariadenia Rady (EHS) č. 2913/92, ktorým sa zriaďuje colný zákon spoločenstva (5), keď sa riadia podľa systému ustanoveného v článku 308a daného nariadenia, a článok 308c ods. 2 a 3 daného nariadenia by sa nemal uplatňovať.
(4)
Podľa článku 17 nariadenia Rady (EHS) č. 404/93 z 13. februára 1993 o spoločnej organizácii trhu s banánmi (6) podlieha dovoz banánov do spoločenstva predkladaniu dovozného povolenia. Táto požiadavka je zbytočná, pokiaľ ide o čerstvé banány, na ktoré sa vzťahuje toto nariadenie, keďže systém riadenia „kto prv príde, ten je prv obslúžený“, ako je ustanovené v článku 308a nariadenia (ES) č. 2454/93, poskytuje informácie ekvivalentné informáciám získavaným z dovozného povolenia.
(5)
Riadenie colných kvót pre vaječné produkty (pod poradovými číslami 09.1832 a 09.1869) žiada aplikovanie koeficientu na netto hmotnosť colne deklarovaného tovaru. So zreteľom na zlepšovanie účinnosti riadenia predmetných colných kvót by sa malo vytvoriť samostatné poradové číslo pre každú skupinu produktov s jedným koeficientom.
(6)
Preto by sa malo nariadenie (ES) č. 1362/2000 podľa toho zmeniť.
(7)
Keďže rozhodnutie Spoločnej rady EÚ - Mexiko č. 3/2004 z 29. júla 2004 nadobúda účinnosť 1. mája 2004, toto nariadenie by malo byť uplatniteľné od toho istého dátumu.
(8)
Opatrenia stanovené v tomto nariadení sú v súlade so stanoviskom Colného výboru,
PRIJALA TOTO NARIADENIE:
Článok 1
Nariadenie (ES) č. 1362/2000 sa mení takto:
1.
Článok 2 sa mení a dopĺňa takto:
a)
odsek 2 sa nahrádza takto:
„2. Tieto colné kvóty sa budú riadiť v súlade s článkami 308a - 308c nariadenia (EHS) č. 2454/93. Článok 308c ods. 2 a 3 sa však nebude uplatňovať na colnú kvótu pod poradovým číslom 09.1871 v prílohe.“;
b)
vkladá sa nasledujúci odsek 3a:
„3a. So zreteľom na produkty kódu KN 0803 00 19 sa predkladanie dovozného povolenia, pokiaľ ide o banány pochádzajúce z Mexika, nebude vyžadovať.“;
c)
vkladajú sa nasledujúce odseky 5a a 5b:
„5a. Clo uplatniteľné na produkty kódu KN 1302 20 10 v rámci colnej kvóty pod poradovým číslom 09.1873 v prílohe bude 2 %;
5b. Clo uplatniteľné na produkty kódu KN 0803 00 19 v rámci colnej kvóty pod poradovým číslom 09.1871 v prílohe bude 75 EUR/tona.“
2.
Príloha sa mení a dopĺňa v súlade s prílohou k tomuto nariadeniu.
Článok 2
Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskej únie.
S výnimkou bodu 2 prílohy sa bude uplatňovať od 1. mája 2004.
Bod 2 prílohy sa bude uplatňovať od 1. januára 2005.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 31. augusta 2004